מקורות למסכת גיטין – דף 15

(1) לסיים את המקורות מדף 14

(2) גמרא דף סג: "אמר רב אין האשה ... וחליצה לאחר מיתה", רש"י, תוס'

גמרא כד. "האשה עצמה מביאה וכו' ..."

[בענין עשיית שליח לקבל גיטה מיד שליח בעלה, עיין רש"י כד. ד"ה ומשום חצרה הבאה לאחר מכאן, תוס' שם ד"ה חצרה; רי"ף ורמב"ן כאן; מאירי כאן "ומכל מקום יש פוסקים כרב ... ומשום חצרה הבאה לאחר מכן איכא"]

חידושים מכתב-יד (בריטב"א הוצאת מוסד הרב קוק) כאן ד"ה ההוא גברא דשדר לה גיטא, רש"ש דף כד. ד"ה וכי מטית התם הוי שליח לקבלה כו'

בענין לא חזרה שליחות אצל הבעל:

למה נסתפקה הגמרא בדין זה בסוגיין ולא בדף כד.? מה סברת הפסול של לא חזרה שליחות אצל הבעל?

רש"י ותוס' כד. ד"ה והא לא חזרה שליחות אצל הבעל, תוס' שם ד"ה חצרה "וא"ת למה לי ... בפרק התקבל"

[מים חיים שם (נדפס בש"ס וילנא) ד"ה וכי מטית להתם]

רשב"א סג: "ולענין פסק הלכה ...", [חידושים מכתב-יד שם "ושמעי' מינה דאשה עושה שליח ... הרמ"ה ז"ל"]

נמוקי יוסף כד. "ומקשה והא לא חזרה וכו' ...אלא מאיניש דעלמא"

ריטב"א כד. ד"ה והא לא חזרה שליחות אצל הבעל, ריטב"א סג: "ולענין חזרת שליחות אצל הבעל ..."

מאירי כד. "אלא שהקשו והא לא חזרה שליחות אצל הבעל ... הרי לא עשאה הוא שליח לקבלה"

רש"ש כד. ד"ה והא לא חזרה שליחות אצל הבעל

רמב"ם גירושין ו:יג, מ"מ שם

אבני מילואים קמא:א

[נתיבות המשפט ביאורים קפה:א], [תורת גיטין קמא:א]

שיעורי הרב סג: ענין "לא חזרה שליחות אצל הבעל", [שיעורי הרב כד. אות ג]

אבני מילואים סימן קמא ס"ק א

[א] הרי זו ספק מגורשת עד שיגיע גט לידה. פרק התקבל (דף ס"ג) (רב') [ר' חנינא] אמר אשה עושה שליח לקבל לה גיטה מיד שליח בעלה כו' א"ר נחמן אם איתא לדר' חנינא (עבדת) [עבדי] בה עובדא א"ל רבא אם איתא לדר' חנינא (עבדי) [עבדת] בה עובדא הא לא חזרה שליחות אצל הבעל ומסקינן דמספקא לן לדידן הוי דבר שבערוה וחולצת ע"ש, וכתב רש"י ז"ל לא חזרה שליחות אצל הבעל שליח שחזר ונעשה שליח למי שנשתלח לו ניתק משליחות הראשון עד שלא היה לו שהות לחזור אצל שולחו ולומר לו עשיתי שליחותך ושליחות שאינו ראוי לחזור ולהגיד אינו שליחות עכ"ל. ובספ"ב דגיטין [כד, א] דאמר לה הוי שליח להולכה עד דמטית להתם וכי מטית התם הוי שליח לקבלה וקבלי את גיטך והא לא חזרה שליחות אצל הבעל. וכתב רש"י ז"ל לא חזרה שליחות שליח לא מקרי אלא המשתלח מזה לזה שראוי לחזור אצל שולחו ולומר לו עשיתי שליחות לחברך וזו אינה ראוי' לחזור שהרי לא נשתלחה אלא לעצמה ואח"כ נעשית היא בעל המעשה ובטל השליחות קודם שתחזור עכ"ל.

ובתוס' שם ד"ה והא לא חזרה ז"ל שליח לא מקרי אלא המשתלח מזה לזה שראוי לחזור לשולחו ולומר עשיתי שליחותך קודם שנעשה שליח לאחרי' ובקונטרס לא פירש כן עכ"ל.

ולכאורה תקשי כיון דרש"י גופי' בפ' התקבל מפרש הך דלא חזרה שליחות אצל הבעל על הדרך שפירשו תוס' אמאי נדי ספ"ב דגיטין מהאי פירושא ולא פי' כן.

ונראה דהוי קשיא ליה לרש"י ז"ל מה שהקשה הרשב"א בחידו' ספ"ב דגיטין בהא דפריך התם בפשיטות והא לא חזרה שליחות אצל הבעל ואלו בפ' התקבל מספקא לן בזה ע"ש, ולזה כתב רש"י ז"ל בפ"ב טעמא משום שלא נשתלחה אלא לעצמה ונעשית היא בעל המעשה ובטל השליחות קודם שתחזור ומש"ה פשיטא ליה לש"ס ספ"ב דכה"ג לא חזרה שליחות כיון שנעשית היא בעל המעשה ולא נשתלחה אלא לעצמה, משא"כ בהך דפ' התקבל דלא נשתלחה לעצמה אלא דעשתה שליח לקבלה לקבל מיד שליח של הבעל בזה הוא דמספקא לן אי בעינן חזרת שליחות אצל בעל, והתם בפ' התקבל דלא נעשה היא בעל המעשה לכך התם פירש"י כפי' התוס' ובהא מספקא לן אי הוי גט או לא, אבל היכא שהיא נעשית בעל המעשה פשיטא לן דאינו גט.

ואמנם בשיטת התוס' שפירשו גם בספ"ב דגיטין משום דבעינן שראוי לחזור וזה ניתק משליחות הראשון כו', א"כ הא דפריך בפשיטות והא לא חזרה שליחות ואלו בפ' התקבל אסתפקא לן בזה, צ"ל דס"ל לתוס' כמ"ש הרשב"א בחי' שם לחלק דהתם ספ"ב בתחילת השליחות לא היה ראוי לחזור אבל בפ' התקבל בתחלת השליחות היה ראוי לחזור אלא דאח"כ נעשה שליח קבלה ע"ש.

ובחידושי פני יהושע ראיתי שכתב בהא דכתבו תוס' ספ"ב [שם] ד"ה חצירה הבאה לאחר מיכן ז"ל וא"ת למה ליה למינקט משום חצירה הבאה לאחר מיכן ה"ל למימר משום שליחות עצמה שבעל עושה שליח להולכה והאשה תעשה אותו שליח עצמו שליח לקבלה וכה"ג לא מהני משום דלא חזרה שליחות אצל הבעל, ואור"י משום דאותו הטעם שלא חזר' שליחות אצל הבעל אינו ברור כל כך דמספקא לן פ' התקבל עכ"ל, וכתב עלה בפ"י ז"ל ברור דקושית התוס' הוא לשיטתם שפי' לא חזרה שליחות אצל הבעל קודם שנעשה שליח לאחרים, אבל לפי' רש"י בעינן שיהי' הוא בעל המעשה וא"כ גבי שליח להולכה שיעשה אח"כ שליח לקבלה מהני לפי פירש"י עכ"ל וע"ש, ודבריו תמוהין דהא מבואר להדיא בפ' התקבל כה"ג בשליח להולכה שנעשה שליח לקבלה דמספקא לן וכמו שפירש"י שם כפירושו של תוס' וע"כ גם לפירש"י צריך לומר כמ"ש תוספות שאותו הטעם אינו ברור דמספקא לן וזה פשוט.

והנה לפירש"י ותוס' בפ' התקבל בהא דמספקא לן אי לא חזרה שליחות אצל הבעל, הריעותא היא מצד שליחות להולכה כיון שניתק משליחותו ואינו יכול לחזור ולומר עשיתי שליחותך, וא"כ אפי' כשיגיע הגט לידה לא תתגרש שכבר ניתק משליחותו להולכה ונתקלקל אותו שליחות דעיקר הריעותא היא בשליחות להולכה.

אמנם הרה"מ פ"ו מהל' גירושין [הי"ג] כתב לפרש לא חזרה שליחות אצל בעל היינו דהספק הוא אם יכול אותו האיש להיות נעתק משליחות להולכה שמינהו הבעל לשליחות קבלת האשה כיון דעדיין לא נגמר שליחות הבעל וס"ל הא דאמרי' לא חזרה שליחות אצל הבעל היינו לא נגמר עדיין ואינו יכול להיות נעתק לשליחות קבלה ועיין ב"ש סק"א. אם כן לפירושו עיקר הריעותא היא בשליחות לקבלה אם אפשר לו להיות שליח קבלה ולפ"ז אם הגיע הגט לידה מגורשת בודאי דהא שליחותו להולכה לא נתקלקל וממ"נ מגורשת, ונראה דלכך כתב הרה"מ פירושו כן דהריעותא היא בשליחות לקבלה משום דהרמב"ם פסק דאם הגיע הגט לידה מגורשת, דאילו לפירש"י ותוס' דהריעותא היא בשליחות להולכה אפי' הגיע הגט אח"כ לידה אינה מגורשת ודאי וכמ"ש, ועדיין צ"ע.

שעורי הרב (סולובייצ'יק) מסכת גיטין דף סג עמוד ב

לא חזרה שליחות אצל הבעל

א. גדרו

איתא בגמרא, ההוא גברא דשדר לה גיטא לדביתהו אזל שליחא אשכחה כי יתבה וקא לישא אמר לה הילך גיטך אמרה ליה ליהוי בידך (רש"י: ותהיה אתה שלוחי לקבלה) וכו' שלחוה לקמיה דר' אמי שלח להו לא חזרה שליחות אצל הבעל. וכתב רש"י (ד"ה לא חזרה), "שליח שחזר ונעשה שליח למי שנשתלח לו ניתק משליחות הראשון עד שלא היה לו שהות לחזור אצל שולחו ולומר עשיתי שליחותך ושליחות שאינה ראויה לחזור ולהגיד אינה שליחות". ונראה שזה דין בשליחות דכל התורה כולה, ששליחות שאינה ראויה לחזור אצל שולחו ולומר עשיתי שליחותך אינה שליחות. והטעם לזה הוא שלא היה כל המעשה נעשה בעד המשלח.

ולדברינו ניחא לבאר אמירת האיש עתי לכהן גדול עשינו שליחותך (יומא עא א). שהרמב"ם כתב (פ"ג מעבודת יום הכיפורים ה"ח), "כיון שהגיע שעיר למדבר יצא כהן גדול לעזרת הנשים לקרות בתורה", הרי שעד שהגיע השעיר למדבר אין הכהן גדול יוצא מן העזרה, וצ"ע למה. ונראה לבאר שהאיש עתי הוא שלוחו של הכהן גדול ומעשיו בהשעיר המשתלח נחשבים למעשיו של הכהן גדול. ומאחר שכתב הרמב"ם (שם פ"ב ה"א), "ושני השעירים שאחד מהן שעיר המשתלח וכו' כל אלו בבגדי לבן הם נעשים", צריך הכהן גדול ללבוש בגדי לבן בשעת מעשיו של האיש עתי. ומאחר שדין בגדי כהונה הוא רק במקדש צריך הכהן גדול להיות בעזרה כל זמן שהאיש עתי עושה את מעשיו. ולכן אומר האיש עתי לכהן גדול עשינו שליחותיך, מדין שליח דכל התורה כולה שצריך להיות ראוי לומר עשיתי שליחותיך. וכן יש לדייק מלשון רש"י שהבאנו לעיל, ששליח צריך להיות ראוי לומר עשיתי שליחותיך, שהוא כלשון האיש עתי.

אך גם אפשר לומר באופן אחר, שאמירת עשיתי שליחותך הוא דין בשליחות גט, דלא סגי במין שליחות שהשליח הוא העושה המעשה והחלות מתייחסת להמשלח, שכדי שנתינת השליח תיחשב כנתינת הבעל בעינן מין שליחות שיד השליח הוא כיד המשלח. והא דבעינן חזרה שליחות אצל הבעל הוא דין מיוחד בשליחות דידו כידו. וא"כ מוכח ממה שיש בהאיש עתי ענין חזרה שליחות אצל הבעל ששליחותו היא שליחות דידו כידו. וכיון שיד האיש עתי הוא כידו של הכהן גדול נמצא שעשיית האיש עתי הוא עשיית הכהן גדול ממש, ובזה טפי ניחא מה שהכהן גדול צריך להיות לובש בגדי לבן בשעת עשיית האיש עתי.

סוגית הגמרא לעיל כד

איתא לעיל בגמרא (כד א) שיש חסרון דלא חזרה שליחות אצל הבעל באומר לאשה הוי שליח להולכה עד דמטית התם וכי מטית התם הוי שליח לקבלה וקבלי את גיטך. ורש"י פירש (ד"ה והא לא חזרה), "וזו אינה ראויה לחזור שהרי לא נשתלחה אלא לעצמה ואח"כ נעשית היא בעל המעשה ובטל השליחות קודם שתחזור". הרי שרש"י ביאר לא חזרה שליחות אצל הבעל דהסוגיא דלעיל, שהאשה שהיא השליח נעשית בעלת המעשה. וא"כ הפסול הוא משום דבעינן שתוכל לומר שלא עשתה את השליחות בעד עצמה, דלא כבסוגיין דבעינן יותר, שהשליח יוכל לומר שעשה את כל השליחות בעד המשלח. ובזה ניחא מה שהסוגיא שם סותמת שיש חסרון דלא חזרה שליחות אצל הבעל, וכאן הסוגיא מסופקת בזה. ששם עשתה השליח בעד עצמה, ובזה פשיטא שיש חסרון דלא חזרה שליחות אצל הבעל, ובסוגיין לא עשה בעד עצמו אלא שלא עשה כל המעשה בעד המשלח, ובזה מספקא לן אם יש חסרון דלא חזרה שליחות אצל הבעל.

אך התוספות שם כתבו (ד"ה והא לא חזרה), "שליח לא מיקרי אלא המשתלח מזה לזה שראוי לחזור לשולחו לומר עשיתי שליחותך קודם שיעשה שליח לאחרים", הרי שפירשו שם רק שהיא נעשית שליח לאחרים ולא הזכירו שהיא עשתה את השליחות בעד עצמה. וא"כ להתוספות ענין לא חזרה שליחות אצל הבעל דהתם הוא כמו בסוגיין, שכל המעשה צריך להעשות בעד המשלח, דלא כרש"י שם. ואמנם התוספות כתבו שם בסיום דבריהם, "ובקונטרס לא פירש כן".

והנה הריטב"א פירש (לעיל כד. ד"ה והא), שלא חזרה שליחות אצל הבעל בהא דלעיל הוא משום ש"נמצא כשהיא מקבלת הגט מעצמה אין כאן שליח דכבר כלתה שליחות הבעל והו"ל כטלי גיטך מע"ג קרקע". וא"כ חזרה שליחות אצל הבעל אינה דין שליחות אלא דין מיוחד בנתינת הגט משום טלי גיטך מע"ג קרקע. והטעם שזה כטלי גיטך מע"ג קרקע הוא שמאחר שהשליחות להולכה כלתה קודם נתינת הגט, אין כאן נתינת הגט משליח להולכה להאשה או לשלוחה. ובאמת לא בעינן לזה שהשליחות להולכה כלתה קודם נתינת הגט, שיש חסרון בהנתינה והוי כטלי גיטך מע"ג קרקע גם אם השליחות כלתה בבת אחת עם נתינת הגט, משום שאותו גברא אינו יכול להיות בבת אחת גם נותן וגם מקבל.

חידושים מכתב-יד גיטין דף סג עמוד ב





נמוקי יוסף גיטין דף כד עמוד א



 